Íslensk menning og samfélag er 200 klukkustunda nám á 1. til 2. þrepi hæfniramma um íslenska menntun , sem mögulegt er að meta til 10 framhaldsskólaeininga . Námið er ætlað fólki af erlendum uppruna til að auðvelda því aðlögun að íslenskum vinnumarkaði og samfélagi . Námið er ætlað atvinnuleitendum , sem hafa stutta formlega skólagöngu . Í náminu er lögð áhersla á að nemendur læri að læra , efli sjálfstraust sitt og lífsleikni og öðlist um leið jákvæðu viðhorfi til áframhaldandi náms . Nám og þjálfun í almennum bóklegum greinum er 300 kennslustunda nám sem mögulegt er að meta til 24 eininga . Námið er einkum ætlað fólki á vinnumarkaði sem byrjað hefur nám í framhaldsskóla en ekki lokið almennum bóklegum greinum með prófi til brautskráningar . Skref til sjálfshjálpar í lestri og ritun er 40 klukkustunda nám á 1. þrepi hæfniramma um íslenska menntun , sem mögulegt er að meta til 2 framhaldsskólaeininga . Námið er ætlað einstaklingum með lestrar - og skriftarörðugleika með það að markmiði að auka færni þeirra í lestri og ritun . Uppleið – Nám byggt á hugrænni atferlismeðferð er 40 klukkustunda nám á 2. þrepi hæfniramma um íslenska menntun . Námið er ætlað þeim sem vilja læra að takast á við hamlandi líðan með því að nýta sér aðferðir hugrænnar atferlismeðferðar ( HAM ) í daglegu lífi .